شالة
{{وضح|1=مدينة مغريبية أترية كانت معروفة ب سميت سالا كولونيا|3=سلا (توضيح)}}
{{معلومات مدينة أترية|صورة رئيسية=ماتبقى_من_شالة.jpg}}
'''شالة ''' (ب [[اللوغات لأمازيغية|لأمازيغية]] '''ⵛⴰⵍⵍⴰ''') هوّا موقع تاريخي ؤ [[أركيولوجيا|أركيولوجي]] كاين ف مدينة [[الرباط|رّباط]] كترجع لؤصول ديالو ل لفترة ديال لستيكشافات [[قرطاج|لقرطاجية]] ف [[لقرن سابع قبل لميلاد|لقرن سّابع قبل لميلاد]]، ؤ بقا لستيغلال ديالو ف لفترة [[لحضارة لمورية|لمورية]] ؤ لفترة [[لحضارة رومانية|رّومانية]] ؤ [[لقرون لوسطانية]].

لمدينة د سالا ؤلا سالا كولونيا كانت ف لعهد لموري لّخر ؤ رّوماني هيّا نيت شالة لّي كانعرفو دابا. لمدينة لمورية لّي كانت قبل منها عندها تقاطع معا شالة، ولاكين لحدود ديالها مامعروفينش. شالة ماشي غير مدينة عادية ف تّاريخ، مي لعبات أدوار تيجارية ؤ عسكرية ؤ دينية موهيمة ف لعصور لقديمة ؤ لوسطانية، ؤ كانت عندها دلالات روحانية كبيرة عند لمغاربة خلاتهوم ينسجو أساطير ؤ حجّايات عليها، ؤ يمارسو طقوس فيها عندها علاقة ب معتقدات قديمة، كاين منها لّي بقا حتال لفترة لعصرية.

== سّمية ==

سمية شالة هيّا تحريف ديال سيلا، سالا، ؤلا سلا، لّي هيّا سّمية لقديمة د لمدينة لّي كانت تماك قبل ما تّبنا مدينة [[سلا]] لّي كانعرفو دابا. سّمية يقدر يكون أصلها من [[لبونيقية]] ''𐤔𐤏𐤋𐤕 شالاط''.

== لموضع ==

شالة جات ف مدينة [[الرباط|رّباط]] علا شّط ديال [[بورݣراݣ|واد بورݣراݣ]]، لّي كان ف لقديم معروف ب سمية ''واد سلا''، علا 3.5 كيلوميطر من لمصب ديالو ف [[لموحيط لأطلاسي|لمحيط لأطلسي]]. لموضع ديالها عطاها أهمية قتيصادية كبيرة من لعصور لقديمة، ب عتيبار بلي كانت مرسا ديال لباطوات ؤ مركز د تّيجارة معا لمناطق د [[لبحر الشامي|لبحر دّخلاني]].<ref name="coin2"/><ref name="spiegel">{{Cite web
|url=https://www.tagesspiegel.de/gesellschaft/reise/afrika/chellah-magie-der-nekropole/1806730.html
|title=Chellah, Magie der Nekropole [شالة، سّحور ديال نّيكروپول]
|language=لألمانية
}}</ref>

مامعروفش مزيان قداش كانت لمدينة لأصلية، ولاكين كتّقدر لميساحة ديالها ب 23 [[هيكطار]] منها 4 هيكطار لّي تستكشفات ل حد سّاعة.<ref name="coin2"/>

== تاريخ ==

=== لعصر نّيوليتي ===

كاينين أتار ديال سّكنة د بنادم من لعصر نّيوليتي تّلقاو ف شالة، ولاكين تأريخ ديالهوم ممحددش بشكل دقيق. هاد لكتيشاف تدار ف لعشرينات ديال [[لقرن 20|لقرن لعشرين]] من طرف لعالم لأركيولوجي [[هنري باصي]]، لّي لقا أدوات [[قبلتاريخ]]ية مصنوعة من ل[[ݣرانيت]]، ؤ لّي كتدل بلي لباشار كان عاش ف ديك لمنطقة. لّي باقي ماشي متوكد هوّا واش بنادم كان ديجا مستاقر تماك، يعني بناو شي قرية ؤلا مدينة، ؤلا هاد لستيقرار ماطرا حتال فترات معطلة.<ref name="hal">{{Cite web
|url=https://tel.archives-ouvertes.fr/tel-00654271/document
|language=fr
|date=21 دجنبر 2011
|title=Les musées de sites archéologiques appréhendés en tant que vecteurs de développement local à travers trois études de cas préfigurant la mise en valeur opérationnelle du site de Chellah
|archive-url=https://web.archive.org/web/20210624201040/https://tel.archives-ouvertes.fr/tel-00654271/document
|archive-date=2021-06-24
|accessdate=2021-06-18
|url-status=live
}}</ref> باصي كيأكد ف لمونوݣراف ديالو علا لمدينة بلي لموضع ديالها كان مناسب ل سّكنة ف جميع لفترات لقبلتاريخية ؤ تّاريخية، بعتيبار لوجود ديال لما ب كمية كبيرة، لحوت ف لما ؤ لبحر، أراضي د لفلاحة، ؤ بلايص د صّيد ف [[لولجة د سلا]]، ؤ سّهولة د دّيفاع عليها من نّاحية لعسكرية.<ref name="basset"/>

=== لعصر لقديم ===

شالة بدات بحال موضع فين كيوقفو لباطوات علا واد سلا ([[بورݣراݣ|واد بورݣراݣ]])، ما بين [[ليكسوس]] ؤ [[لمدينة لقديمة د الصويرة|موݣادور]] ف لقرن سّابع قبل لميلاد. ف [[لفترة لمورية ف لعصر لقديم|لفترة لمورية]] ([[موريطانية|مملكة موريطانية]]) كانت شالة موقع تيجاري موهيم ؤ معروفة ب سمية سالا ؤلا سيلا. [[عوملة|عوملات]] تّلقاو فيها كيرجعو ل لفترة لمورية لّخرة كيدلو بلي كانت عندها ستيقلالية وخلات ليها باش تسك لعوملات ديالها ب راسها.<ref name="coin2">{{Cite journal
|doi=10.1016/j.egypro.2016.10.068
|title=Study of Moroccan Monumental Heritage Traditional for Valorization and Conservation of Collective Memory and for Socio-eco- Tourism Sustainable Development-case Kasbah Chellah, Rabat [دراسة د تّرات تّقليدي د لمعاليم د لمغريب علا ود تّقييم ؤ لحفاض علا دّاكيرة لجماعية]
|date=نونبر 2016
|author1=سهام بلحاج
|author2=لحسن باهي
|author3=أحمد أخصاص
}}</ref><ref name="coin1">{{Cite web
|url=https://www.britishmuseum.org/collection/object/C_EH-p17-10-Num
|language=en
|title=لمتحف لبريطاني، عوملة من شالة
|access-date=16 يونيو 2021
|archive-url=https://web.archive.org/web/20230813205219/https://www.britishmuseum.org/collection/object/C_EH-p17-10-Num
|archive-date=2023-08-13
|url-status=live
}}</ref>
[[فيشي:Chellah_%26_minaret%2C_Rabat.jpg|تصغير|لهديم من لفترة رّومانية ؤ ف لّور جّامع لمريني د شالة]]
لأهمية تّيجارية ديالها ستامرّات ف [[لمغريب ف لفترة رومانية|لفترة رّومانية]]. سميتها رّسمية ديك سّاعة ولات ''سالا كولونيا Sala Colonia''، ؤ دكروها شحال من مؤرخ روماني منهوم [[پلينيوس لقديم|پلين لقديم]] ؤ [[پومپونيوس ميلا]] ف [[لقرن لول|لقرن لّول]] لميلادي؛ هاد لّخر دكر بلي كانت مدينة موهيمة بحال [[ليكسوس]]. ف هاد لفترة بزاف د لمباني لمورية بقاو، ولاكين وحدين خرين تهدّمو ؤ تّبناو بلاصتهوم مباني رومانية بحال [[لكاپيطول د شالة|لكاپيطول]]، [[لفوروم د شالة|لفوروم]]، [[لباسيليكا د شالة|لباسيليكا]]، معبد روماني ؤ لكوريا ؤلا بلاصة د لجتيماعات ديال [[مجلس د شيوخ|لمجلس د شّيوخ]] ديال لمدينة. لمدينة بقات تحت سّيطرة رّومانية حتال [[لقرن رابع|لقرن رّابع]] ؤلا لبدية ديال [[لقرن لخامس|لخامس]] لميلادي، وخا رّومان كانو نساحبو من لمناطق لجنوبية ديال [[موريطانية الطنجية|موريطانية طّنجية]] من نّص د [[لقرن تالت|لقرن تّالت]].<ref name="coin2"/>

ف لقرن لّول، لقبايل ديال [[أطولول|لأطولول]] لأمازيغية هجمو علا شالة ؤدارو ليها حصار ب [[فيل د لأطلس|لفيولا]]. باش يحميو لمدينة من هجومات خارجية، لمور رّومان دارو سيستيم ديفاعي علا شكل خندق ؤ حيط، كان شاد من [[لموحيط لأطلاسي|لمحيط لأطلسي]] حتال [[واد عكراش]]، ب بروجا د لمراقبة ؤ علّاقل جوج قشالي. وحدة من هاد لقشالي كانت ف لجنوب لغربي د شالة، ؤ لوخرة ف [[لولجة د سلا]].<ref name="coin2"/>

علا ما كيبان، شالة هجروها ناسها ف [[لقرن سابع|لقرن سّابع]] لميلادي ؤ بقات مهجورة علّاقل تلاتة د لقرون مورا داكشي.<ref name="islamic">{{Cite web
|url=http://islamicart.museumwnf.org/database_item.php?id=monument;ISL;ma;Mon01;5;fr
|title=كتاشف لفن لإسلامي، شالة
|language=en
|archive-url=https://web.archive.org/web/20230813205525/https://islamicart.museumwnf.org/database_item.php?id=monument;ISL;ma;Mon01;5;fr
|archive-date=2023-08-13
|accessdate=2021-06-18
|url-status=live
}}</ref>

=== لعصر لوسطاني ===

ف لبدية د لعصر لوسطاني من بعد ما دخل [[إسلام|لإسلام]] ل لمغريب، كانت شالة ''رباط ديني'' فين كيتجمعو بعض نّاس باش يحاربو لهرطقة ديال [[مملكة برغواطة|لبرغواطيين]]. لبحت لأركيولوجي كشف علا ديور د سّكنة من لفترة لإسلامية ؤ مرافق عمومية، شّي لّي كيدل بلي شالة كانت مدينة علا حقها ؤ طريقها لّي كانت كاتلعب أدوار دينية ؤ عسكرية.<ref name="islamic"/>

ف لفترة د [[لمرينيين]]، ولات شالة عندها دور ديال [[نيكروپوليس|مدينة ݣنايزية]] فين تدفنو سلاطن مرينيين ؤ حبابهوم. سّلطان لمريني [[بو يوسف يعقوب]] ف 1284 بنا [[جامع لمريني د شالة|جامع]] ؤ قبة ݣنايزية فين تدفنات مراتو [[أم لعز لمرينية]]. ف 1339، سّلطان [[بو لحسن لمريني]] زاد وسّع شالة ؤ دوّر عليها سور. ولدو سّلطان [[بو عنان لمريني|بو عنان]] لّي حكم مابين 1348 ؤ 1358 بنا [[لمدرسة لمرينية ف شالة|مدرسة تقليدية]]، [[لحمام لمريني ف شالة|حمّام مغريبي]]، ؤطيل، ؤ قباب جداد علا لأضرحة د جدودو. ف [[لقرن خمسطاش]] ملي تخلاو لمرينيين علا شالة، باش يبداو يدفنو سّلاطن ديالهوم ف [[لقلة (فاس)|لقلة]] ف [[فاس]]، غادي تفقد لأهمية ديالها ؤ غادي يتشفرو لكنوز ديالها.<ref name="coin2"/>

=== لفترة لحديتة ===
[[فيشي:تصويرة ديال تّمتال د لماليك پطوليمايوس لموري (من ليمن).png|تصغير|تّمتال د لماليك [[پطوليمايوس لموري]] تّلقا ف شالة، كاين دابا ف [[لمتحف د تاريخ ؤ لحضارات د رباط|لمتحف د تّاريخ ؤ لحضارات د رّباط]]]]
ف [[لقرن تمنطاش]]، ل[[فرايلي]] ؤ لمؤرخ لفرانساوي [[دومينيك بونو]] كتب وصف قصير ديال شالة، ؤ كتب بلي لموضع أصلو روماني، ؤ بلي [[مور|لمور]] باعو شي شقفات د لفلوس تّلقاو تماك ل [[مسيحية|نّصارا]]. ؤ زاد مونصيونا بلي تماتيل كبار ديال رّخام كانو تخادو من تماك ف [[لقرن سبعطاش]] ؤ تسيفطو ل [[مكناس]] باش يتخدمو كا ديكور ف لقصر د لماليك. لموضع دكروه لقناصل [[ݣيورݣ هوست]] ؤ [[لويس شينيي]] ف لكتابات ديالهوم، ولاكين ماقدوش يدخلو ليه، عكس مسافرين [[ؤروپا|ؤروپيين]] خرين لّي كاين منهوم لّي دار راسو مسلم باش يقد يدخل. لمغامر [[سپانيا|سّپنيولي]] [[علي باي لعباسي]] دار وصف رومانسي ل شالة ف لبدية د [[لقرن تسعطاش]]. ؤ لمغامر [[ألمانيا|لألماني]] [[هاينريش بارت]] من بين لّولين لّي بينو بلي شالة هيا نيت ''سالا كولونيا'' د رّومان. ف 1901، [[سوسيولوجيا|سّوسيولوجي]] ؤ [[ستيشراق|لمستشريق]] لفرانساوي [[إيدمون دوتي]] دار لبلان ديال لموقع كامل ؤ داكشي لّي فيه. ؤ ف 1917 ؤ 1918، [[هنري باصي]] ؤ لموساعدين ديالو دارو ستيكشاف أركيولوجي ل لجيهة لغربية د شالة. للأسف حيت ماكتبوش لمولاحضات ديالهوم ؤ ماخداوش تصاور، نّتائج ديال دوك لأبحات مامعروفاش مزيان.<ref name="africa"/>

ف لفترة د لستيعمار لفرانساوي، [[ليوطي|لجينيرال ليوطي]] غادي يرد شالة بحال [[جردة محمية]].<ref name="fuehrer"/> شالة ولات منطقة محمية ؤ معلمة تقافية وطنية علا حساب ضّاهير ديال 11 نونبر 1920.<ref name="politique">{{Cite journal
|url=http://www.trainmonher.uvsq.fr/index14ec.pdf?id=8&eID=dam_frontend_push&docID=75
|language=fr
|author=بومدين تانوتي
|title=La politique culturelle – Maroc [سّياسة تّقافية ف لمغريب]
|access-date=16 يونيو 2021
|archive-date=24 يونيو 2021
|archive-url=https://web.archive.org/web/20210624195936/http://www.trainmonher.uvsq.fr/index14ec.pdf?id=8&eID=dam_frontend_push&docID=75
|url-status=
}}</ref> ف 1922، هنري باصي ؤ [[إيڤاريست ليڤي پروڤونصال]] نشرو [[مونوݣراف]] علا تّاريخ د شالّة ف لعصر لوسطاني ؤ وصف فني ل معلامات رئيسية ديالها. ؤ زادو حتا پارتية علا لأساطير ؤ طّقوس لّي متعلقة بيها. لأبحات لحقيقيين لّولين لّي تدارو ف شالة، كانو ف لّخر ديال لعشرينات ؤ لبدية د تّلاتينات، من طرف [[جول بوريلي]]، لّي كان لمدير ديال سّربيس د لفنون جّميلة ف ديك لفترة ف عهد لستيعمار، ؤ لأميرة ل[[مصر]]ية [[خديجة رياض باي]]. بجوج بيهوم قادو حملة باش يرممو لبني ؤ ينقيو لبلاصة ؤ يكشفو علا لمعلامات لّي كانو مخبيين تحت تّراب ؤ لحجر، بحال لباز ديال قوس نّصر. ف لخمسينات ؤ سّتينات دّكتور [[عثمان عثمان إسماعيل]] دار بحت ف لأتار [[لمرينيين|لمرينية]]، سيرتو ضّاريح ديال سّلطان بولحسن، ؤ نشرو ب [[لعربية]]. لعاليم د [[لأركيولوجيا]] لفرانساوي [[جون بوب]] دار أبحات دقيقة مابين 1958 ؤ 1980، ؤ دكر بلي لموقع د شالة صعيب ف لبحت حيت لبني فيه مديور علا لحافة د وادي، ؤ حيت كانو تحفرو فيه بزاف د لبلايص ؤ تشفرو منو لكنوز ديالو ف لعصر لوسطاني.<ref name="africa"/>

ف 2012، دخلات شالة ل لّيستة ديال تّرات لعالمي د ليونيسكو كا طرف من مدينة [[الرباط|رّباط]].<ref name="unesco">{{Cite web
|url=https://whc.unesco.org/en/list/1401/?multiple=1&unique_number=1825&
|title=Rabat, Modern Capital and Historic City: a Shared Heritage
|language=en
}}</ref> ف شتنبر 2019 بداو أشغال د تّرميم ديال شالة لّي ركزات سيرتو علا لمدرسة لمرينية ؤ لفسيفسات ؤ لقنالات د لما، ب تشارك معا لويكالة طّاليانية ديال تّعاون ؤ تّنمية، ؤ ب ميزانية ديال 4 د لمليون د دّرهم.<ref name="lopinion"/> لمرحلة تّانية ديال تّرميم غادي تركز علا جّامع ؤ صّمعة ؤ سّور دّخلاني ؤ لبراني، ؤ ضّاريح ديال سّلطان بو لحسن، ؤ لميزانية ديالها 7 مليون د دّرهم.<ref name="restauration">{{Cite web
|url=https://www.medias24.com/2019/09/18/lancement-de-la-restauration-de-la-medersa-merinide-et-la-necropole-de-chellah/
|language=fr
|title=Lancement de la restauration de la Medersa Merinide et la nécropole de Chellah
|date=18 شتنبر 2019
|archive-url=https://web.archive.org/web/20210618175918/https://www.medias24.com/2019/09/18/lancement-de-la-restauration-de-la-medersa-merinide-et-la-necropole-de-chellah/
|archive-date=18 يونيو 2021
}}</ref>

== لمعمار ==

ب حوكم لحضارات لّي دازو منها، كنلقاو أتار ديال بني ب ستيلات مختالفين، من لمعمار لموري لقديم لّي كان متأتر ب لحضارة ليونانية ؤ لقرطاجية، ل سّتيل رّوماني، ؤ [[لمعمار لموري لإسلامي|سّتيل لموري لإسلامي]] ديال لمرينيين.

<gallery mode="packed" heights="150" style="line-height:130%" caption="لمعلمات ديال شالة">
File:Rabat,_Chellah_necropolis_entrance.jpg|دّخلة ديال شالة
File:Egepto - Chellah - 20190908154651.jpeg|alt=لداخل ديال جّامع لمريني|لداخل ديال جّامع لمريني
File:Fresque murale à l'interieur de la mosquée des mérinides - chellah Rabat.jpg|زخرفات د لحيط فوسط جّامع
File:La Nécropole de Chellah Monuments-historiques.jpg|alt=لمدرسة لمرينية|لمدرسة لمرينية
File:The vaults of nine shops looking out over the decumanus maximus, Sala Colonia, Morocco (32766834942).jpg|حوانت كيرجعو ل لفترة رّومانية كيشوفو جيهت دّيكومانوس ماكسيموس (شّاريع رئيسي د لمدينة)
File:The foundations of the of the triumphal arch, it stood south of the capitol and faced the forum, Sala Colonia, Morocco (32920121415).jpg|سّاس ديال قوس نّصر، لحجر ديالو تستعمل ف لبني ديال لمباني لمرينية
File:زخرفات ف دّخلة د شالة.jpg|زخرفات ف دّخلة د شالة
File:Antiguo minarete con nido de cigüeñas (15746517535).jpg|صّمعة ديال جّامع لمريني ؤ فوق منها عش ديال بلارج
File:Rabat, Modern Capital and Historic City a Shared Heritage-117198.jpg|alt=لحيط ديال ضّاريح ديال سّلطان أبو لحسن|لحيط ديال ضّاريح ديال سّلطان أبو لحسن
</gallery>

=== لمباني د لفترة لمورية ===

* معبد بونيقي

=== لمباني د لفترة رّومانية ===

لبحت لأركيولوجي كشف علا لباب لقديم د لمدينة لّي كان كيدي ل مرسا علا واد سلا. هاد لمرسا دابا مدفون تحت رّملة ؤ تّراب حيت واد سلا ([[بورݣراݣ]]) بدل لمجرا لأصلي ديالو لّي كان ف لعهد رّوماني.<ref name="fuehrer"/>

* لكاپيطول
* لباسيليكا
* لكوريا
* لحمام رّوماني
* لحوانت

=== لمباني د لفترة لمرينية ===
[[فيشي:FARAJI Brahim - CHELLAH 10- RABAT.jpg|تصغير|زخرفات ف ضّاريح ديال سّلطان أبو لحسن]]
* '''جّامع''': أسسو سّلطان [[بو يوسف يعقوب]] ف 1284 حدا لهديم ديال مدينة سلا رّومانية. وخا تضعضع ب سباب زّنزال ديال 1755، باقين فيه زخرفات مزيونين، ؤ صّمعة ديالو واقفة.<ref name="islamic"/>
* '''لمدرسة''': كانت طرف من [[زاوية دينية]].
* '''لحمام لمغريبي'''
* '''لأضرحة''': [[بو يوسف يعقوب]] لّي كان سّلطان لمريني لّول، ختار لموضع ديال شالة ف 1284 باش تكون نيكروپوليس (مدينة ݣنايزية) فين يتدفن هوّا ؤ فاميلتو. ف 1286 تّدفن تماك نيت، ؤ موراه مراتو ؤ 4 ديال لخولافا ديالو. من بينهوم كاين [[بو لحسن علي بن عتمان]] لّي كان ملقب ب ''سّلطان لكحل'' ؤ مراتو [[شمس ضوحا لمرينية|شمس ضّوحا لمرينية]]، لّي كانت معروفة ب سمية ''لالة شالة'' ؤ كانت عندها قداسة كبيرة عند لمغاربة.<ref name="rabatmaroc">{{Cite web
|url=http://www.rabat-maroc.net/chellah/
|title=شالة، نّيكروپوليس لمرينية لميستيريوزية
|access-date=17 يونيو 2021
|archive-url=https://web.archive.org/web/20230813211053/https://www.rabat-maroc.net/chellah/
|archive-date=2023-08-13
|url-status=live
}}</ref>
* '''سّور ؤ لباب''': بدا لبني ديالهوم علا سّاس ديال سّور رّوماني ف لعهد ديال سّلطان [[بوسعيد عتمان بن عبد لحق]] ؤ كمل ف 1339 ف عهد ولدو سّلطان أبو لحسن.<ref name="islamic"/>

== دّلالة رّوحانية ديال شالة ==

لمرينيين ماختاروش لموضع ديال لمدينة لݣنايزية ديالهوم غير هكاك. دّلالة رّوحانية د شالة ف لمنطقة كانت ديجا متوكدة، كيفما كيدل علا هادشي لجتيماع ديال موجاهدين ضد برغواطة فيها بشكل مستامر من [[لقرن لعاشر]]. ف لغالب لأتار ديال رّومان ف شالة لعبات دور ف حجّايات ؤ أساطير عطات هالة روحانية ل لموضع، ؤ هادشي كيفسر علاش لمرينيين بناو معلامات دينية حدا لبني رّوماني ؤ ماحيدوهش ف مرة. من غير هادشي كانو لمغاربة قرون ؤ هوما كيزورو [[ضاريح|ضّاريح]] ديال لالة شالة مرات سّلطان أبو لحسن باش ياخدو لبركة.<ref name="spiegel"/><ref name="rabatmaroc"/> شالة كانت ل مدة قرون ممنوع يدخل ليها شي حد ماشي مسلم.<ref name="africa">{{Cite web
|url=https://taa.africa/histoire-de-la-recherche-au-chellah.html
|language=fr
|title=Histoire de la recherche au Chellah
|archive-url=https://web.archive.org/web/20230813205220/https://taa.africa/histoire-de-la-recherche-au-chellah.html
|archive-date=2023-08-13
|accessdate=2021-06-18
|url-status=live
}}</ref>

لعين د لما لّي حدا لأضرحة كانت عندها دلالة قدسية من لقديم، ؤ تقدر تكون هيّا سّباب ف لقدسية ديال لموضع براسو. لعيالات ف لقديم كانو كيعطيو لبيض لمسلوق ل نّقليس (حوت طويل ف شّكل ديالو) لّي كيعيش تماك، حيت كانو كيعتاقدو بلي هاد طّقس كيعطي لخصوبة.<ref name="moon">{{Cite book
|title=لمغريب
|author=لوكاس بيترز
|language=en
|date=25 أكتوبر 2016
|publisher=أڤالون پابليشينݣ
|ISBN=9781640491342
}}</ref>

من بين لأساطير لّي كانت متداولة وحدة كتݣول بلي [[محمد|رّسول محمد]] براسو صلا ف زّاوية ديال شالة.<ref name="fuehrer">{{Cite book
|title=Baedeker Reiseführer Marokko [ݣيد ديال لمغريب]
|author1=إنݣبورݣ ليمان
|author2=ريتا هينس
|publisher=Mair Dumont DE
|language=de
|ISBN=9783829794534
|date=29 أبريل 2015
}}</ref>

من بين [[حجاية|لحجّايات]] لي هضر عليهوم لباحت لفرانساوي [[هنري باصي]]، كاينين مجموعة د لحجّايات لّي كيلعب فيهوم ''سّلطان لكحل''، كا ماليك د [[جن|جّنون]] ؤ بنتو ''لالة شالة'' دور رئيسي بعتيبارهم حاكمين ل[[مورعالام]]، ؤ معاهوم سبعاتو رجال ديال شالة.<ref name="basset">{{Cite book
|title=Chella, une nécropole mérinide [شالة، نيكروپوليس مرينية]
|language=fr
|author=هنري باصي
|author2=إيڤاريست ليڤي پروڤونصال
|year=1923
|publisher=E. Larose (Paris)
}}</ref>

== تّأتير تّقافي ==
[[فيشي:Weeks Edwin Lord The Departure Of A Caravan From The Gate Of Shelah Morocco.jpg|تصغير|"لمشية د قافيلة من دّخلة د شالة"]]
شالة كانت موضوع ديال عاداد د لّوحات لفنية، من بينهوم لوحة ب عنوان "لمشية د قافيلة من دّخلة د شالة" ''The Departure Of A Caravan From The Gate Of Shelah Morocco''، لّي رسمها [[إدوارد لورد ويكس]].<ref name="edward">{{Cite web
|url=https://www.edwinlordweeks.org/The-Departure-Of-A-Caravan-From-The-Gate-Of-Shelah-Morocco.html
|language=en
|title=The Departure Of A Caravan From The Gate Of Shelah Morocco
|archive-url=https://web.archive.org/web/20230813205931/https://www.edwinlordweeks.org/The-Departure-Of-A-Caravan-From-The-Gate-Of-Shelah-Morocco.html
|archive-date=2023-08-13
|accessdate=2021-06-17
|url-status=live
}}</ref> ؤ رسمة ديال لفنانة لفرانساوية [[لوسي رانڤيي شارتيي]] ب عنوان ''شالة ف رّباط Le Chellah à Rabat'' لّي كاتصور مجموعة د لعيالات ملتمات ؤ خارجين من شالة.<ref name="chartier">{{Cite book
|title=French Women Orientalist Artists, 1861–1956 [لفنانات لفرانساويات لمستشرقات ما بين 1861 ؤ 1956]
|language=en
|year=2021
|publisher=طايلور ؤ فرانسيس
|author=ماري كيلي
|ISBN=9781000405347
}}</ref>

شالة كاتحتاضن حتا مهرجان د لمزّيكة د [[دجاز]] من 2005<ref name="jazz">{{Cite web
|url=http://www.jazzauchellah.com/2010/accueil.php
|archive-url=https://web.archive.org/web/20100727014557/20100727014557/http://www.jazzauchellah.com/2010/accueil.php
|archive-date=27 يوليوز 2010
|language=fr
|title=Jazz au Chellah, De la Musique et des Hommes
|access-date=19 يونيو 2021
}}</ref> كولا عام ف شتنبر، من غير لعام د 2020 ب سباب جّايحة د [[كوڤيد-19|كورونا]].<ref name="lopinion">{{Cite web
|url=https://www.lopinion.ma/Rabat-Chellah-un-nouveau-coup-d-eclat_a4612.html
|language=fr
|title=Rabat : Chellah, un nouveau coup d’éclat
|date=8 يوليوز 2020
|access-date=17 يونيو 2021
|archive-url=https://web.archive.org/web/20230813205217/https://www.lopinion.ma/Rabat-Chellah-un-nouveau-coup-d-eclat_a4612.html
|archive-date=2023-08-13
|url-status=live
}}</ref> ؤ كاتحتاضن وحدة من لمنصات ديال [[مهرجان ماوازين]] كولا عام.<ref name="mawazine">{{Cite web
|url=http://www.mawazine.ma/en/info/scenes/musiques-du-monde-site-historique-du-chellah/
|language=en
|title=HISTORICAL SITE OF CHELLAH
|archive-url=https://web.archive.org/web/20230813205934/https://mawazine.ma/en/info/scenes/musiques-du-monde-site-historique-du-chellah/
|archive-date=2023-08-13
|accessdate=2021-06-19
|url-status=live
}}</ref>

== مصادر ==
{{عيون}}

{{Commons category|Chellah}}
== شوف تا ==

* [[وليلي (مدينة قديمة)|وليلي]]
* [[ليكسوس]]
* [[لمدينة لقديمة د الصويرة|موݣادور]]
* [[باناصا]]
{{مدون مغريبية أترية|state=expanded}}
{{تاريخ لقديم د شمال إفريقيا|state=collapsed}}
{{ضبط مخازني}}
{{تصنيفات د معلومات مدينة أترية}}

[[تصنيف:تاريخ د لمغريب]]
[[تصنيف:الرباط]]
[[تصنيف:تاريخ د رباط]]
[[تصنيف:مدون مغريبية أتارية]]
[[تصنيف:لإمبراطورية الرومانية]]
[[تصنيف:موقع أتاري ف لمغريب]]
[[تصنيف:مقالات فيها مصدر و 3000 بايت]]
[[تصنيف:مدون د موريطانية]]
شالة  (ب لأمازيغية ⵛⴰⵍⵍⴰ) هوّا موقع تاريخي ؤ أركيولوجي كاين ف مدينة رّباط كترجع لؤصول ديالو ل لفترة ديال لستيكشافات لقرطاجية ف لقرن سّابع قبل لميلاد، ؤ بقا لستيغلال ديالو ف لفترة لمورية ؤ لفترة رّومانية ؤ لقرون لوسطانية.

لمدينة د سالا ؤلا سالا كولونيا كانت ف لعهد لموري لّخر ؤ رّوماني هيّا نيت شالة لّي كانعرفو دابا. لمدينة لمورية لّي كانت قبل منها عندها تقاطع معا شالة، ولاكين لحدود ديالها مامعروفينش. شالة ماشي غير مدينة عادية ف تّاريخ، مي لعبات أدوار تيجارية ؤ عسكرية ؤ دينية موهيمة ف لعصور لقديمة ؤ لوسطانية، ؤ كانت عندها دلالات روحانية كبيرة عند لمغاربة خلاتهوم ينسجو أساطير ؤ حجّايات عليها، ؤ يمارسو طقوس فيها عندها علاقة ب معتقدات قديمة، كاين منها لّي بقا حتال لفترة لعصرية.

 سّمية 

سمية شالة هيّا تحريف ديال سيلا، سالا، ؤلا سلا، لّي هيّا سّمية لقديمة د لمدينة لّي كانت تماك قبل ما تّبنا مدينة سلا لّي كانعرفو دابا. سّمية يقدر يكون أصلها من لبونيقية 𐤔𐤏𐤋𐤕 شالاط.

 لموضع 

شالة جات ف مدينة رّباط علا شّط ديال واد بورݣراݣ، لّي كان ف لقديم معروف ب سمية واد سلا، علا 3.5 كيلوميطر من لمصب ديالو ف لمحيط لأطلسي. لموضع ديالها عطاها أهمية قتيصادية كبيرة من لعصور لقديمة، ب عتيبار بلي كانت مرسا ديال لباطوات ؤ مركز د تّيجارة معا لمناطق د لبحر دّخلاني.

مامعروفش مزيان قداش كانت لمدينة لأصلية، ولاكين كتّقدر لميساحة ديالها ب 23 هيكطار منها 4 هيكطار لّي تستكشفات ل حد سّاعة.

 تاريخ 

 لعصر نّيوليتي 

كاينين أتار ديال سّكنة د بنادم من لعصر نّيوليتي تّلقاو ف شالة، ولاكين تأريخ ديالهوم ممحددش بشكل دقيق. هاد لكتيشاف تدار ف لعشرينات ديال لقرن لعشرين من طرف لعالم لأركيولوجي هنري باصي، لّي لقا أدوات قبلتاريخية مصنوعة من لݣرانيت، ؤ لّي كتدل بلي لباشار كان عاش ف ديك لمنطقة. لّي باقي ماشي متوكد هوّا واش بنادم كان ديجا مستاقر تماك، يعني بناو شي قرية ؤلا مدينة، ؤلا هاد لستيقرار ماطرا حتال فترات معطلة. باصي كيأكد ف لمونوݣراف ديالو علا لمدينة بلي لموضع ديالها كان مناسب ل سّكنة ف جميع لفترات لقبلتاريخية ؤ تّاريخية، بعتيبار لوجود ديال لما ب كمية كبيرة، لحوت ف لما ؤ لبحر، أراضي د لفلاحة، ؤ بلايص د صّيد ف لولجة د سلا، ؤ سّهولة د دّيفاع عليها من نّاحية لعسكرية.

 لعصر لقديم 

شالة بدات بحال موضع فين كيوقفو لباطوات علا واد سلا (واد بورݣراݣ)، ما بين ليكسوس ؤ موݣادور ف لقرن سّابع قبل لميلاد. ف لفترة لمورية (مملكة موريطانية) كانت شالة موقع تيجاري موهيم ؤ معروفة ب سمية سالا ؤلا سيلا. عوملات تّلقاو فيها كيرجعو ل لفترة لمورية لّخرة كيدلو بلي كانت عندها ستيقلالية وخلات ليها باش تسك لعوملات ديالها ب راسها.
تصغير|لهديم من لفترة رّومانية ؤ ف لّور جّامع لمريني د شالة
لأهمية تّيجارية ديالها ستامرّات ف لفترة رّومانية. سميتها رّسمية ديك سّاعة ولات سالا كولونيا Sala Colonia، ؤ دكروها شحال من مؤرخ روماني منهوم پلين لقديم ؤ پومپونيوس ميلا ف لقرن لّول لميلادي؛ هاد لّخر دكر بلي كانت مدينة موهيمة بحال ليكسوس. ف هاد لفترة بزاف د لمباني لمورية بقاو، ولاكين وحدين خرين تهدّمو ؤ تّبناو بلاصتهوم مباني رومانية بحال لكاپيطول، لفوروم، لباسيليكا، معبد روماني ؤ لكوريا ؤلا بلاصة د لجتيماعات ديال لمجلس د شّيوخ ديال لمدينة. لمدينة بقات تحت سّيطرة رّومانية حتال لقرن رّابع ؤلا لبدية ديال لخامس لميلادي، وخا رّومان كانو نساحبو من لمناطق لجنوبية ديال موريطانية طّنجية من نّص د لقرن تّالت.

ف لقرن لّول، لقبايل ديال لأطولول لأمازيغية هجمو علا شالة ؤدارو ليها حصار ب لفيولا. باش يحميو لمدينة من هجومات خارجية، لمور رّومان دارو سيستيم ديفاعي علا شكل خندق ؤ حيط، كان شاد من لمحيط لأطلسي حتال واد عكراش، ب بروجا د لمراقبة ؤ علّاقل جوج قشالي. وحدة من هاد لقشالي كانت ف لجنوب لغربي د شالة، ؤ لوخرة ف لولجة د سلا.

علا ما كيبان، شالة هجروها ناسها ف لقرن سّابع لميلادي ؤ بقات مهجورة علّاقل تلاتة د لقرون مورا داكشي.

 لعصر لوسطاني 

ف لبدية د لعصر لوسطاني من بعد ما دخل لإسلام ل لمغريب، كانت شالة رباط ديني فين كيتجمعو بعض نّاس باش يحاربو لهرطقة ديال لبرغواطيين. لبحت لأركيولوجي كشف علا ديور د سّكنة من لفترة لإسلامية ؤ مرافق عمومية، شّي لّي كيدل بلي شالة كانت مدينة علا حقها ؤ طريقها لّي كانت كاتلعب أدوار دينية ؤ عسكرية.

ف لفترة د لمرينيين، ولات شالة عندها دور ديال مدينة ݣنايزية فين تدفنو سلاطن مرينيين ؤ حبابهوم. سّلطان لمريني بو يوسف يعقوب ف 1284 بنا جامع ؤ قبة ݣنايزية فين تدفنات مراتو أم لعز لمرينية. ف 1339، سّلطان بو لحسن لمريني زاد وسّع شالة ؤ دوّر عليها سور. ولدو سّلطان بو عنان لّي حكم مابين 1348 ؤ 1358 بنا مدرسة تقليدية، حمّام مغريبي، ؤطيل، ؤ قباب جداد علا لأضرحة د جدودو. ف لقرن خمسطاش ملي تخلاو لمرينيين علا شالة، باش يبداو يدفنو سّلاطن ديالهوم ف لقلة ف فاس، غادي تفقد لأهمية ديالها ؤ غادي يتشفرو لكنوز ديالها.

 لفترة لحديتة 
تصغير|تّمتال د لماليك پطوليمايوس لموري تّلقا ف شالة، كاين دابا ف لمتحف د تّاريخ ؤ لحضارات د رّباط
ف لقرن تمنطاش، لفرايلي ؤ لمؤرخ لفرانساوي دومينيك بونو كتب وصف قصير ديال شالة، ؤ كتب بلي لموضع أصلو روماني، ؤ بلي لمور باعو شي شقفات د لفلوس تّلقاو تماك ل نّصارا. ؤ زاد مونصيونا بلي تماتيل كبار ديال رّخام كانو تخادو من تماك ف لقرن سبعطاش ؤ تسيفطو ل مكناس باش يتخدمو كا ديكور ف لقصر د لماليك. لموضع دكروه لقناصل ݣيورݣ هوست ؤ لويس شينيي ف لكتابات ديالهوم، ولاكين ماقدوش يدخلو ليه، عكس مسافرين ؤروپيين خرين لّي كاين منهوم لّي دار راسو مسلم باش يقد يدخل. لمغامر سّپنيولي علي باي لعباسي دار وصف رومانسي ل شالة ف لبدية د لقرن تسعطاش. ؤ لمغامر لألماني هاينريش بارت من بين لّولين لّي بينو بلي شالة هيا نيت سالا كولونيا د رّومان. ف 1901، سّوسيولوجي ؤ لمستشريق لفرانساوي إيدمون دوتي دار لبلان ديال لموقع كامل ؤ داكشي لّي فيه. ؤ ف 1917 ؤ 1918، هنري باصي ؤ لموساعدين ديالو دارو ستيكشاف أركيولوجي ل لجيهة لغربية د شالة. للأسف حيت ماكتبوش لمولاحضات ديالهوم ؤ ماخداوش تصاور، نّتائج ديال دوك لأبحات مامعروفاش مزيان.

ف لفترة د لستيعمار لفرانساوي، لجينيرال ليوطي غادي يرد شالة بحال جردة محمية. شالة ولات منطقة محمية ؤ معلمة تقافية وطنية علا حساب ضّاهير ديال 11 نونبر 1920. ف 1922، هنري باصي ؤ إيڤاريست ليڤي پروڤونصال نشرو مونوݣراف علا تّاريخ د شالّة ف لعصر لوسطاني ؤ وصف فني ل معلامات رئيسية ديالها. ؤ زادو حتا پارتية علا لأساطير ؤ طّقوس لّي متعلقة بيها. لأبحات لحقيقيين لّولين لّي تدارو ف شالة، كانو ف لّخر ديال لعشرينات ؤ لبدية د تّلاتينات، من طرف جول بوريلي، لّي كان لمدير ديال سّربيس د لفنون جّميلة ف ديك لفترة ف عهد لستيعمار، ؤ لأميرة لمصرية خديجة رياض باي. بجوج بيهوم قادو حملة باش يرممو لبني ؤ ينقيو لبلاصة ؤ يكشفو علا لمعلامات لّي كانو مخبيين تحت تّراب ؤ لحجر، بحال لباز ديال قوس نّصر. ف لخمسينات ؤ سّتينات دّكتور عثمان عثمان إسماعيل دار بحت ف لأتار لمرينية، سيرتو ضّاريح ديال سّلطان بولحسن، ؤ نشرو ب لعربية. لعاليم د لأركيولوجيا لفرانساوي جون بوب دار أبحات دقيقة مابين 1958 ؤ 1980، ؤ دكر بلي لموقع د شالة صعيب ف لبحت حيت لبني فيه مديور علا لحافة د وادي، ؤ حيت كانو تحفرو فيه بزاف د لبلايص ؤ تشفرو منو لكنوز ديالو ف لعصر لوسطاني.

ف 2012، دخلات شالة ل لّيستة ديال تّرات لعالمي د ليونيسكو كا طرف من مدينة رّباط. ف شتنبر 2019 بداو أشغال د تّرميم ديال شالة لّي ركزات سيرتو علا لمدرسة لمرينية ؤ لفسيفسات ؤ لقنالات د لما، ب تشارك معا لويكالة طّاليانية ديال تّعاون ؤ تّنمية، ؤ ب ميزانية ديال 4 د لمليون د دّرهم. لمرحلة تّانية ديال تّرميم غادي تركز علا جّامع ؤ صّمعة ؤ سّور دّخلاني ؤ لبراني، ؤ ضّاريح ديال سّلطان بو لحسن، ؤ لميزانية ديالها 7 مليون د دّرهم.

 لمعمار 

ب حوكم لحضارات لّي دازو منها، كنلقاو أتار ديال بني ب ستيلات مختالفين، من لمعمار لموري لقديم لّي كان متأتر ب لحضارة ليونانية ؤ لقرطاجية، ل سّتيل رّوماني، ؤ سّتيل لموري لإسلامي ديال لمرينيين.

 لمباني د لفترة لمورية 

 معبد بونيقي

 لمباني د لفترة رّومانية 

لبحت لأركيولوجي كشف علا لباب لقديم د لمدينة لّي كان كيدي ل مرسا علا واد سلا. هاد لمرسا دابا مدفون تحت رّملة ؤ تّراب حيت واد سلا (بورݣراݣ) بدل لمجرا لأصلي ديالو لّي كان ف لعهد رّوماني.

 لكاپيطول
 لباسيليكا
 لكوريا
 لحمام رّوماني
 لحوانت

 لمباني د لفترة لمرينية 
تصغير|زخرفات ف ضّاريح ديال سّلطان أبو لحسن
 جّامع: أسسو سّلطان بو يوسف يعقوب ف 1284 حدا لهديم ديال مدينة سلا رّومانية. وخا تضعضع ب سباب زّنزال ديال 1755، باقين فيه زخرفات مزيونين، ؤ صّمعة ديالو واقفة.
 لمدرسة: كانت طرف من زاوية دينية.
 لحمام لمغريبي
 لأضرحة: بو يوسف يعقوب لّي كان سّلطان لمريني لّول، ختار لموضع ديال شالة ف 1284 باش تكون نيكروپوليس (مدينة ݣنايزية) فين يتدفن هوّا ؤ فاميلتو. ف 1286 تّدفن تماك نيت، ؤ موراه مراتو ؤ 4 ديال لخولافا ديالو. من بينهوم كاين بو لحسن علي بن عتمان لّي كان ملقب ب سّلطان لكحل ؤ مراتو شمس ضّوحا لمرينية، لّي كانت معروفة ب سمية لالة شالة ؤ كانت عندها قداسة كبيرة عند لمغاربة.
 سّور ؤ لباب: بدا لبني ديالهوم علا سّاس ديال سّور رّوماني ف لعهد ديال سّلطان بوسعيد عتمان بن عبد لحق ؤ كمل ف 1339 ف عهد ولدو سّلطان أبو لحسن.

 دّلالة رّوحانية ديال شالة 

لمرينيين ماختاروش لموضع ديال لمدينة لݣنايزية ديالهوم غير هكاك. دّلالة رّوحانية د شالة ف لمنطقة كانت ديجا متوكدة، كيفما كيدل علا هادشي لجتيماع ديال موجاهدين ضد برغواطة فيها بشكل مستامر من لقرن لعاشر. ف لغالب لأتار ديال رّومان ف شالة لعبات دور ف حجّايات ؤ أساطير عطات هالة روحانية ل لموضع، ؤ هادشي كيفسر علاش لمرينيين بناو معلامات دينية حدا لبني رّوماني ؤ ماحيدوهش ف مرة. من غير هادشي كانو لمغاربة قرون ؤ هوما كيزورو ضّاريح ديال لالة شالة مرات سّلطان أبو لحسن باش ياخدو لبركة. شالة كانت ل مدة قرون ممنوع يدخل ليها شي حد ماشي مسلم.

لعين د لما لّي حدا لأضرحة كانت عندها دلالة قدسية من لقديم، ؤ تقدر تكون هيّا سّباب ف لقدسية ديال لموضع براسو. لعيالات ف لقديم كانو كيعطيو لبيض لمسلوق ل نّقليس (حوت طويل ف شّكل ديالو) لّي كيعيش تماك، حيت كانو كيعتاقدو بلي هاد طّقس كيعطي لخصوبة.

من بين لأساطير لّي كانت متداولة وحدة كتݣول بلي رّسول محمد براسو صلا ف زّاوية ديال شالة.

من بين لحجّايات لي هضر عليهوم لباحت لفرانساوي هنري باصي، كاينين مجموعة د لحجّايات لّي كيلعب فيهوم سّلطان لكحل، كا ماليك د جّنون ؤ بنتو لالة شالة دور رئيسي بعتيبارهم حاكمين لمورعالام، ؤ معاهوم سبعاتو رجال ديال شالة.

 تّأتير تّقافي 
تصغير|"لمشية د قافيلة من دّخلة د شالة"
شالة كانت موضوع ديال عاداد د لّوحات لفنية، من بينهوم لوحة ب عنوان "لمشية د قافيلة من دّخلة د شالة" The Departure Of A Caravan From The Gate Of Shelah Morocco، لّي رسمها إدوارد لورد ويكس. ؤ رسمة ديال لفنانة لفرانساوية لوسي رانڤيي شارتيي ب عنوان شالة ف رّباط Le Chellah à Rabat لّي كاتصور مجموعة د لعيالات ملتمات ؤ خارجين من شالة.

شالة كاتحتاضن حتا مهرجان د لمزّيكة د دجاز من 2005 كولا عام ف شتنبر، من غير لعام د 2020 ب سباب جّايحة د كورونا. ؤ كاتحتاضن وحدة من لمنصات ديال مهرجان ماوازين كولا عام.

 مصادر 

 شوف تا 

 وليلي
 ليكسوس
 موݣادور
 باناصا

تصنيف:تاريخ د لمغريب
تصنيف:الرباط
تصنيف:تاريخ د رباط
تصنيف:مدون مغريبية أتارية
تصنيف:لإمبراطورية الرومانية
تصنيف:موقع أتاري ف لمغريب
تصنيف:مقالات فيها مصدر و 3000 بايت
تصنيف:مدون د موريطانية